Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: 1994. évi XLII. törvény (a továbbiakban: Eximtv.) 20. §
Paragraph Index: 500

52. sor értékét és az 51. sorban szereplõ összegeket le kell vonni. A 62. Halmozott nettó bázispozíció sorban a kumulált értékek kiszámítása a 61. sor alapján a 42. sorhoz hasonlóan történik. A 7. Korrekciós tételek egyenlege sorban a 71–73. sorokban feltüntetett értékeket kell összesíteni, és ha az egyenleg negatív, az elõjellel együtt kell feltüntetni. A 71., 72., 73. sorok tekintetében – a készenléti (stand by) és refinanszírozási hitelek – a legszûkebb keresztmetszetet jelentõ limit értékéig kihasználható keretének értékét kell jelenteni. Jellegébõl fakadóan ezeket a tételeket a 0–7 napos intervallumban kell feltüntetni. Lehívási jogok között kell szerepeltetni a pénzügyi szektor intézményei részére a likviditási nehézségek részére biztosított hitelkereteket, valamint a limitek terhére ezen intézmények számára bármikor külön döntés nélkül folyósítható 0–7 napos kihelyezések értékét. A 73. sorban kimutatott nyújtott lehívási jogok értékét (negatív elõjel nélkül) mint levonandó tételt kell számba venni. A 8. Korrigált bázispozíció sorban kell – az elõzõekben módosítottak szerint – a korrigált bázispozíciót kimutatni. A 9. Egyéb cash flow mozgások sorban a 91–94. sorokban feltüntetett értékeket kell összesíteni, és ha az egyenleg negatív, az elõjellel együtt kell feltüntetni. A 91. Lejárt tételek sorba a lejárt kamat- vagy tõketartozású ügyfelekkel szembeni követelésekbõl nagy valószínûséggel várható pénzbevételt, a 92. sorban a lejárt források miatti pénzkifizetést kell szerepeltetni. A 93., illetve 94. sorokba az eddigiekbe nem illeszthetõ, de a hitelintézet által ismert jövõbeni, biztosan cash-flow mozgást jelentõ tételeket kell szerepeltetni. (Itt lehet a „0” számlaosztályban nyilvántartott, a fõkönyvbõl már kivezetett tételek közül a várhatóan bekövetkezõ, cash flow mozgást jelentõ összegeket – pl. függõvé tett kamat megtérülését – is figyelembe venni.) Itt kell a származtatott ügyletekbõl várható cash-flow mozgásokat szerepeltetni. Külön ki kell emelni a kiírt opciókkal kapcsolatos fizetési kötelezettségeket, mert ezek közgazdasági szempontból egyoldalú kötelezettségvállalásnak minõsülnek.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes